Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 7/1998. (III. 11.) MüM rendelethez
Paragraph Index: 206

3. A szakmai vizsga értékelése A vizsga értékelése a szakmai vizsgáztatás általános szabályairól és eljárási rendjéről szóló 10/1993. (XII. 30.) MüM rendelet előírásai szerint történik, az alábbi eltérésekkel: A jelöltnek az írásbeli vizsgarészen nyújtott teljesítményét vizsgatárgyanként külön érdemjeggyel kell értékelni, s az ezek számtani átlaga képezi az írásbeli vizsgarész összesített érdemjegyét, kivéve, ha a jelölt valamely vizsgatárgyból elégtelen osztályzatot kapott, mert ez esetben az összesített eredmény is elégtelen mindaddig, amíg az adott vizsgatárgyból javítóvizsgán legalább elégséges érdemjegyet nem szerez. Amennyiben a számított átlag nem egész szám, az eredményt 0,01-től 0,49-ig lefelé, 0,5-től pedig felfelé kell egészre kerekíteni. Az írásbeli vizsgarészen a vizsgakérdésekhez tájékoztatót kell mellékelni az egyes tantárgyak vizsgáján nyújtott teljesítmények értékeléséről. A gyakorlati vizsgarész (szakdolgozat) értékelésekor a jelölt teljesítményét a következő szempontokból kell részjegyekkel (1—5-ig) értékelni: A szakdolgozatok tartalmi értékelése során: — szakmai tartalom: ahol a megítélés alapját a képzési tematikában ismertetett követelményekkel való megegyezés és az álláspontok megvédése érdekében kifejtett érvelés szakmai helytállósága képezi, — feladat megoldása: ahol a megítélés alapját a feladat megoldásának elősegítéséhez való hozzájárulás képezi. A szakdolgozatok vizsgabizottság előtti megvédése során: — szakmai hozzáállás: ahol a megítélés alapját a feladattal kapcsolatos eljárás és magatartás etikai szempontból vett helyessége és körültekintő volta képezi, — kifejezésmód: ahol a megítélés alapját a fogalomhasználat szakszerűsége és a kifejezésmódnak a feladathoz műfaji való adaptáltsága képezi. A gyakorlati vizsgarész érdemjegyét a szakdolgozatra és annak megvédésére adott (összesen kettő) érdemjegy számtani átlaga képezi, kivéve, ha valamely részjegy elégtelen, mert ez esetben az összesített érdemjegynek is elégtelennek kell lennie. Amennyiben a számított átlag nem egész szám, az eredményt 0,01-től 0,49-ig lefelé, 0,5-től pedig felfelé kell egészre kerekíteni. A gyakorlati vizsga alapját képező szakdolgozatot a jelöltnek a gyakorlati vizsga időpontja előtt legalább 30 nappal a vizsgát szervező intézménynél, két példányban le kell adnia. A vizsgát szervező intézmény a szakdolgozat írásos értékeléseit legkésőbb a gyakorlati vizsga időpontja előtt 15 nappal a jelölt rendelkezésére kell bocsátania. A szakdolgozattal kapcsolatos formai követelmények: A dolgozat A/4 méretű, minimum 20, de maximum 80 oldal terjedelmű író- vagy számítógéppel készített dokumentum. Az oldalak 2,5 centiméteres margóval vannak ellátva. A jelöltnek a szóbeli vizsgarészen nyújtott teljesítményét vizsgatárgyanként külön érdemjeggyel kell értékelni, az ezek számtani átlaga képezi a szóbeli vizsgarész összesített érdemjegyét, kivéve, ha a jelölt valamely vizsgatárgyból elégtelen osztályzatot kapott, mert ez esetben az összesített eredmény is elégtelen mindaddig, amíg az adott vizsgatárgyból javítóvizsgán legalább elégséges érdemjegyet nem szerez. Amennyiben a számított átlag nem egész szám, az eredményt 0,01-től 0,49-ig lefelé, 0,5-től pedig felfelé kell kerekíteni. A szóbeli vizsgarészen a vizsgakérdésekhez tájékoztatót kell mellékelni az egyes vizsgatantárgyak vizsgáján nyújtott teljesítmények értékeléséről. A jelölt végbizonyítványába bekerülő érdemjegy az alábbiak szerint kerül kiszámításra: — elméleti jegy: a jelölt írásbeli és szóbeli összesített vizsgaeredményének számtani átlaga. Amennyiben a számított átlag nem egész szám, az eredményt 0,01-től 0,49-ig lefelé, 0,5-től pedig felfelé kell egészre kerekíteni; — gyakorlati jegy: a jelölt gyakorlati vizsgarészen nyújtott vizsgaeredménye. A népjóléti miniszter 5/1998. (III. 11.) NM rendelete az egészségügyi szakellátás társadalombiztosítási finanszírozásának egyes kérdéseiről szóló

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes